Държавен вестник, бр. 39, 2024 г., стр. 17

БРОЙ  39	
Д Ъ Р Ж А В Е Н  В Е С Т Н И К 	
СТР.  17  
Мандатът на неговите членове е 4 години с 
право на още един мандат.
(5) Председателят на изпълнителния съвет 
се избира между неговите членове за срока 
на мандата на съвета. 
(6) При осъществяване на своите функции 
председателят на изпълнителния съвет се 
подпомага от заместник-председател, кой­
то се избира съгласно ал. 5. Той изпълнява 
функциите на председател на изпълнителния 
съвет в случаите на негово отсъствие.
(7) Управителят на фонда отговаря за 
административното и финансовото управле­
ние на фонда и за законосъобразността на 
решенията му. 
(8) Министърът на образованието и науката 
провежда конкурс за управител на фонда по 
ред, определен в правилника по чл. 27, след 
който сключва договор за управление с него. 
(9) Позициите по ал. 1 не могат да бъдат 
заемани от:
1. ректори, заместник-ректори и декани на 
факултети във висшите училища;
2. председател, заместник-председатели и 
научни секретари на Българската академия 
на науките и на Селскостопанската академия;
3. директори и заместник-директори на 
научни институти, на националните цен­
трове по обществено здраве и анализи или 
ръководители на други научни организации 
и техните заместници;
4. лица, осъждани за умишлено престъпле­
ние от общ характер на лишаване от свобода;
5. лица, поставени под запрещение;
6. лица, причинили виновно имуществени 
вреди на фонда;
7. ръководители или членове на научен 
колектив на текущи проекти, финансирани 
от фонда.
(10) Мандатът на лицата в органите за управ­
ление по ал. 1 се прекратява предсрочно при:
1. постъпване на писмено заявление от 
лицето, заемащо позицията;
2. фактическа невъзможност лицето да 
изпълнява задълженията си, продължила по­
вече от 6 месеца, или системно неизпълнение 
на същите;
3. настъпване на някое от обстоятелствата 
по ал. 9;
4. влизане в сила на акт, с който е уста­
новен конфликт на интереси по Закона за 
противодействие на корупцията;
5. смърт на лицето.
(11) Освен в случаите по ал. 10, договорът 
за управление с управителя на фонда може да 
бъде прекратен от министъра на образованието 
и науката и по негова преценка.
(12) При настъпване на някое от обстоятел­
ствата по ал. 10 и 11 се избира или определя 
лице, което довършва мандата на съответната 
позиция.
(13) За един мандат се счита времето, в 
което лицето е заемало съответната позиция 
повече от две години.
(14) Конкретните условия и ред за опре­
деляне на органите за управление по ал. 1 
се уреждат в правилника на Фонд „Научни 
изследвания“.
Чл. 29. (1) Към Фонд „Научни изслед­
вания“ се създават временни и постоянни 
научно-експертни комисии, които се състоят 
от хабилитирани лица.
(2) Временните научно-експертни комисии 
организират оценяването и извършват класи­
рането на научноизследователски проекти в 
конкурсите, провеждани от фонда.
(3) Постоянните научно-експертни комисии 
извършват анализ и оценка на изпълнението 
на финансираните конкурсни проекти в съ­
ответните научни направления.
(4) Членовете на научно-експертните коми­
сии се определят с решение на изпълнителния 
съвет при условия и по ред, определени в 
правилника на фонда.
(5) За изпълнение на дейности по Рамко­
вата програма по чл. 9, ал. 4 управителят на 
фонда може да създава експертни работни 
групи за конкретни задачи след решение на 
изпълнителния съвет.
Чл. 30. (1) Членовете на изпълнителния 
съвет и на научно-експертните комисии, с 
изключение на представителите на Минис­
терството на образованието и науката, на 
представителя на Министерството на ино­
вациите и растежа и управителя на фонда, 
получават възнаграждение в размер, опреде­
лен с правилника на фонда. Те имат право 
на възнаграждение само за месеците, през 
които са участвали в заседания.
(2) Членовете на изпълнителния съвет от­
говарят солидарно за имуществените вреди, 
които са причинили виновно на фонда.
(3) Председателят и членовете на изпъл­
нителния съвет за времето на изпълнение 
на правомощията си не могат да участват в 
проекти и програми, финансирани от фонда, 
или да кандидатстват за такива.
Чл. 31. (1) Фондът изпълнява тригодишна 
оперативна програма.
(2) Програмата съдържа цели, показатели 
за изпълнение и план за предстоящите за 
периода дейности и съответното им финан­
сиране на основата на ясни и измерими цели 
и политики в хода на бюджетната процедура 
и в средносрочен период, което ще допринесе 
за оптималното управление на финансовите 
средства, в рамките на общите бюджетни па­
раметри за съответната година и за периода на 
съответната средносрочна бюджетна прогноза.